Publication: Magyar Közlöny
Issue: MK-1998-29 (Year: 1998, Number: 29)
Era: 1990-2004
Section: 1. A Magyar Nemzeti Bank az 1991. évi LX. törvény
Paragraph Index: 521

c) A bankjegy hátoldala többszínű, széléig kifutó alapnyomattal és kétszínű képnyomattal készült, melynek összhatása zöld. Az írisszerűen nyomtatott alapnyomatok a jobb oldalon található vízjelmező körül világoszöld, középen világosokker, bal oldalon zöld színhatásúak. A bankjegy alsó, felső és bal oldali szegélyének hullámvonalas mintáiban mikroírással „KÉTSZÁZ FORINT” ismétlődő felirat látható. Az alapnyomat bal felső részén az átnézőjel hátoldali eleme található. A képnyomat része a vízjelmező felett és alatt több sorban ismétlődő mikroírás, amelynek szövege „MAGYAR NEMZETI BANK”. A jobb szélen a vakok és csökkent látóképességűek számára a címlet felismerhetőségét elősegítő jel található, amelynek színe sötétzöld. A képnyomat fő motívuma a diósgyőri várat ábrázoló metszet, amelynek jobb alsó részén ovális alakú rozettában a „200” értékjelzés látható. A metszet fölött balra a „DIÓSGY ŐRI VÁR” felirat olvasható. E rajzolatok színe sötétzöld. A bankjegy felső részén a „KÉTSZÁZ FORINT” felirat és a „200” értékjelzés látható, melyek színe sötétlila. 1998/29. szám A bankjegy hátoldalának képe:

Source: https://magyarkozlony.hu/hivatalos-lapok/012e182d1b338fd1ddf1c75195f2f46560d45ee8/dokumentumok/b73bc6d500b7d369cb352ba8ec1809c983b0e36d/letoltes